ཨ་ལགས་ཚེ་ཏན་ཞབས་དྲུང་ཚང་གིསྙན་ངག་མེ་ལོང་གི་སྤྱི་དོན་སྡེབ་ལེགས་རིག་པའི་འཆར་སྒོནི་སྙན་འགྲེལ་སྔ་མ་མཐའ་དག་གི་འགངས་འདུས་ཤིང་།རྒྱས་བསྡུས་འཚམ་པ།གདུལ་བྱའི་བློ་ཁ་དང་རན་པར་མ་ཟད།དུས་རབས་ཀྱི་ཁྱད་ཆོས་ལྡན་ཞིང་རིག་གནས་གསར་བའི་འཕེལ་ཁ་མཚོན་པའི་དཔེ་བརྗོད་ཀྱི་ཟུར་བརྒྱན་ཡོད།གཞན་ཡང་སྙན་ངག་གི་གོ་དོན་ལ་སོགས་པ་འགྲེལ་དུས་སྔོན་ཆད་ཀྱི་སྒོམ་གཞི་ལས་ཆེས་ཆེར་བརྒལ་ཏེ།གསར་གཏོད་ཀྱི་ཆ་དང་ལྡན་པའི་སྒོ་ནས་རྒྱུན་འཛིན་དང་དར་སྤེལ་བྱས་ཡོད་པས།དམ་པ་ཁོང་ཉིད་ཀྱི་མཁྱེན་དཔྱོད་ཀྱི་མིག་རྒྱང་དང་རིག་གཞུང་གི་བསམ་བློ་མཚོན་ཡོད།